पाएं अपने शहर की ताज़ा ख़बरें और फ्री ई-पेपरडाउनलोड करें
उदयपुर. पढ़िए आईआईएम के स्टूडेन्ट्स क्या सीखते है प्रताप के व्यक्तित्व से..
1. प्रताप की कद काठी असामान्य थी। जंगलों, बीहड़ों में दिन रात दौडऩे पर नहीं थके। वर्तमान परिप्रेक्ष्य में यूथ को अपने शारीरिक विकास की तरफ ध्यान देना होगा। स्वस्थ तन रहेगा तो मन भी स्वस्थ रहेगा। शरीर को नुकसान पहुंचाने वाले खाद्य पदार्थों से बचें। प्रताप ने अपने शरीर को जंगलों बीहड़ों में काफी थकाया, तभी वे सुडौल थे। युवाओं को भी चाहिए कि वे नियमित व्यायाम से शरीर को स्वस्थ ओर तंदुरूस्त रखने का प्रयास करें।
2. प्रताप के अस्त्र विशेष रूप से भाला। इतना भारी था कि आज उसे आसानी से उठा नहीं सकते। वे एक हाथ से चलाते थे। शरीर, व्यक्ति का सबसे बड़ा सेवक है। जैसे काम में लेंगे वैसे काम करेगा। प्रताप के अस्त्र भारी थे, लेकिन उनके शरीर का संचालन दिमाग की गहराइयों से होता। मन में जीत का जज्बा शामिल होने से सब हल्का हो जाता है। यूथ को भी चाहिए कि वे अपने भीतर की शक्ति और उसके इस्तेमाल की विधि को खोजें।
3. चेतक की वफादारी। जख्मी होकर भी प्रताप की जान बचाई। चेतक की वफादारी और प्रताप की संचालन शक्ति से हमें सीखना होगा। जीवन के किसी क्षेत्र में साख बनाए रखने के लिए संचालन शक्ति और कर्तव्यनिष्ठा की भावना बेहद आवश्यक है। युवाओं को विशेष रूप से इन दोनों गुणों को अपने जीवन में उतारना होगा। जो उनके कॅरियर में भी काफी हद तक सहायक होंगे।
4. जंगल में रहे, घास की रोटी खाई, लेकिन प्रताप ने स्वाभिमान नहीं खोया। युवाओं को प्रताप के इस जुझारूपन से सीख लेनी चाहिए कि उन्होंने अपने लक्ष्य प्राप्ति के लिए सारी सुख सुविधाओं का त्याग किया। एक तरह से यह प्रताप का रिर्सोस मैनेजमेंट था। पर्याप्त संसाधन नहीं होने पर भी अपने लक्ष्य की पूर्ति करना। घास की रोटी खाना एक उदाहरण है। प्रताप का रिर्सोस मैनेजमेंट काफी प्रभावी था।
5. सांप्रदायिक एकता। भामाशाह, राणा पूंजा और हकीम खां का मिला था साथ। जब हम किसी लक्ष्य को प्राप्त करना चाहते हैं तो उसमें सहयोग लेना और देना स्वाभाविक है। लीडर एक होता है, लेकिन उसके पीछे पूरी टीम होती है। टीम में योग्य पहले और उसके बाद कमजोर होते हैं, लेकिन वो टीम ही कहलाती है। किसी को कमजोर होने के कारण टीम से बाहर नहीं किया जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn